Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 932

(19) Az 5. cikk (2) bekezdésének 2. és 3. pontja, valamint az 5. cikk (3) bekezdése mentességi minimumkövetelményeket határoz meg a forgalmazási és szervizmegállapodások idõtartamára és megszüntetésére vonatkozóan, mert a kereskedõ által a szerzõdés szerinti áruk forgalmazásának és szervizelésének javítása érdekében végzett befektetések és egy rövid lejáratú vagy rövid felmondási idõvel megszüntethetõ megállapodás együttesen nagymértékben megnövelik a kereskedõ függõségét a szállítótól. Hogy azonban a rugalmas és hatékony forgalmazási struktúrák kialakítása elé ne gördüljenek akadályok, a szállítónak jogosultnak kell lennie arra, hogy megszüntesse a megállapodást, ha szükségessé válik a hálózat egészének vagy jelentõs részének az átszervezése. Az esetleges viták gyors rendezésének lehetõvé tétele érdekében rendelkezni kell szakértõ harmadik személy vagy döntõbíró igénybevételérõl, aki a felek egyetértésének hiányában dönt, anélkül hogy ez sértené a felek azon jogát, hogy az alkalmazandó nemzeti joguk rendelkezéseinek megfelelõen az illetékes bírósághoz forduljanak.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes